Våletjern naturreservat

Våletjern naturreservat ligger 220 meter over havet, om lag to kilometer sørøst for Stange stasjon. Reservatet utgjøres av et naturlig næringsrikt tjern samt skogkanten rundt og en del av myrområdet mot nordvest. Tjernet har brede belter med takrør og dunkjevle, og er oppholdssted for flere andearter, dykkere og riksefugler. Tjernet fungerer også i noen grad som trekklokalitet, og stedet er vurdert som nasjonalt særlig verneverdig. Verneformålet er å hindre gjengroing av tjernet, og verne et myrkompleks som er av stor pollenanalytisk interesse. Alt vilt er fredet mot enhver skade og unødig fortyrrelse. Det samme gjelder all vegetasjon, inkludert døde busker og trær. Sanking av bær og sopp er imidlertid tillatt. Jakt og motorisert ferdsel er forbudt, inkludert modellbåter og modellfly inntil 300 meter over terreng. Det er utarbeidet en forvaltningsplan for naturreservatet, godkjent 3. desember 2020. Referanser